විවිධ ආබාධයන්ට ලක් වී දිගු කලක් ක්‍රිකට් පිටියෙන් ඈත්ව සිටි ඇන්ඩෲ ෆ්ලින්ටොෆ්ට එංගලන්ත ප්‍රාන්ත තරගාවලියේ දී ලැන්කෂර් ප්‍රාන් පිල නියෝජනය කරමින් තරග බිමට පිවිසුනද දණ හිසේ සිදුකළ ශල්‍යකර්මය සම්පූර්ණයෙන් සුව අතට හැරෙන තුරු විවේක ගැනීමට සිදු වී ඇත.32 හැවිරිදි තුන් ඉරියව් ක්‍රීඩක ෆ්ලින්ටොෆ් දණ හිසේ සිදු කළ ශල්‍යකර්ම දෙකින් අනතුරුව ක්‍රිකට් පිටියට පැමිණියේ වසරකින් පසුවය.ෆ්ලින්ටොෆ්ගේ ශල්‍ය කර්ම වෛද්‍යවරයා වන ඇන්ඩි විලියම්ස් සහ අපගේ වෛද්‍ය කණ්ඩායම අතර ඇති වූ සාකච්ඡාවෙන් අනතුරුව ෆ්ලින්ටොප් තව ටික කාලයක් පිටියෙන් ඈත්ව සිටිය යුතු බවට තීරණය කෙරිණි යැයි ලැන්කෂයර් ප්‍රාන්තය නිකුත් කළ නිවේදනයක දැක්වේ..